Aḥric wis rebɛa s uzwel ussan, yebda seg usebtar 43 ar 55. Tewwi-d temyarut awal ɣef wamek i tkemmel Tezgertirga tudert-is mebla Mastinas, ɣas ɛeddan wussan ur tettu ara acku yella d kullec ɣur-s, mazal leḥzen yezdeɣ ul-is , mazal asmekti n wayen d-sɛeddan jmiɛ yeṭṭef deg wallaɣ-is, mazal lxiq n wussan d wuḍan i d-tmuger mulac-it, acu kan mi yɛedda lweqt tessedha iman-is s lecɣal nniḍen tessedha iman-is s leqraya-s, tga-d tabɣest dayen i d tiɛawnen akken ad taɣ tanumi d akken ulac Mastinas ɣer tama-s. Akken daɣen yella-d wawal ɣef watmaten n Tezgertirga Massi d Yugurten i yemxalafen deg ṭbiɛa amzun mačči d yiwet n tɛebbut i ten-id-yeɛan. Massi d ameqqran n wexxam d amesbaṭli d aḥeqqar ur yebɣi ara lxir i weltma-s yebɣa ad tiḥerem seg kullec aladɣa seg tɣuri-s, ma yella d Yugurten ulama meẓi acu kan d ufhim yerẓen, iḥemmel tawacult-is aladɣa weltma-s Tezgertirga.